
Lūdzu precizēt otrā sadaļā iekļauto informāciju par plānoto VAM ieviešanu standartā.
Piedāvātā redakcija
No 2024.gada 1. septembra VAM kurss plānots 112 stundu apjomā, nosakot standartā to kā pamatkursu.
VAM  iekļaušanai mācību stundu plānā izglītības iestāžu izvēlei tiks piedāvāti divi iespējamie risinājumi:
- VAM tiek īstenots ārpus izglītojamo slodzes;
- VAM tiek īstenots, samazinot mācību stundas citos kursos par 15 %, attiecīgi iekļaujot VAM izglītojamo mācību slodzē.
Izglītības iestādes, nemainot izglītības programmu, izvēloties pirmo risinājumu, varēs saglabāt izglītojamo izvēļu grozos arī līdzšinējo specializēto kursu piedāvājumu.
Izglītības iestādes, izvēloties otro risinājumu, varēs saglabāt un attīstīt savu līdz šim uzkrāto pieredzi VAM īstenošanā, ja tāda ir, nemainot izglītības programmu un izmantojot izglītības iestādei piešķirtās tiesības mainīt stundu skaitu par 15%, patstāvīgi uzņemoties atbildību par noteiktajiem izvēļu groziem optimālāko mācību stundu samazinājumam citos kursos, vienlaicīgi nodrošinot standartā noteikto izglītojamajam plānoto sasniedzamo rezultātu īstenošanu.
VAM apguve tiek īstenota divus secīgus mācību gadus 8 mācību stundu apjomā vienu mācību dienu mēnesī, atbilstoši Jaunsardzes centra izstrādātajai mācību kursa programmai. VAM īsteno Jaunsardzes centra instruktori.
Izglītojamo sniegums VAM tiks vērtēts atbilstoši spēkā esošajam normatīvajam regulējumam –standartā noteiktajam un izglītības iestādes izstrādātai vērtēšanas kārtībai.
 
	Diāna Šavalgina (VISC)

Lūdzu svītrot no ziņojuma vārdu salikumu "fakultatīvā kārtā", jo atbilstoši standartā noteiktajam VAM tiek iekļauts programmās kā specializētais (izvēles) kurss.
Piedāvātā redakcija
-
	Diāna Šavalgina (VISC)

Lūdzu papildināt ziņojumā ievada sadaļu.
Piedāvātā redakcija
Valsts aizsardzības mācības un Jaunsardzes likuma (turpmāk – likums) 3. pantā ir noteikts, ka Valsts aizsardzības mācība ir mācību priekšmets vidējās izglītības programmās. Valsts aizsardzības mācības saturu nosaka valsts vispārējās vidējās izglītības standarts. Likuma 4. pantā ir noteikts, ka Valsts aizsardzības mācības priekšmeta apguve vidējās izglītības programmās ir obligāta. Valsts aizsardzības mācību vispārējās vidējās izglītības, profesionālās vidējās izglītības un arodizglītības iestādēs apgūst divu secīgu mācību gadu laikā. Likuma pārejas noteikumu 2. punkts nosaka, ka šā likuma 4. panta pirmā daļa stājas spēkā 2024. gada 1. septembrī.

Šobrīd Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem” (turpmāk – Noteikumi Nr. 416) noteikts, ka Valsts aizsardzības mācība ir apgūstama Veselības, drošības un fiziskās aktivitātes mācību jomas specializētajā kursā, paredzot 140 stundas mācību kursā.
Lai noteiktu,  ka Valsts aizsardzības mācība vidējās izglītības pakāpē ir obligāta ar 2024. gada 1. septembri un ir apgūstama Veselības, drošības un fiziskās aktivitātes mācību jomas pamatkursā ir nepieciešams veikt grozījumus Noteikumos Nr.416 un saistītajos tiesību aktos - Valsts aizsardzības mācības un Jaunsardzes likumā un Ministru kabineta 2020. gada 2. jūnija noteikumi Nr. 332 "Noteikumi par valsts profesionālās vidējās izglītības standartu un valsts arodizglītības standartu".
 
	Diāna Šavalgina (VISC)

Lūdzu precizēt otrās sadaļas nosaukumu.
Piedāvātā redakcija
VAM obligātās apguves ieviešana
	Diāna Šavalgina (VISC)

Lūdzam informatīvā ziņojuma tekstā vārda "skola" vietā lietot vārdus "izglītības iestāde", kas  būtu precīzāks apzīmējums un ietvertu arī profesionālās izglītības iestādes. 
Piedāvātā redakcija
-
	Inese Terinka (IZM)

Lūdzu Informātīvā ziņojuma 2. sadaļā vārdus "Izglītības ministrija" aiztāt ar vārdiem "Izglītības un zinātnes ministrija".
Piedāvātā redakcija
-
	Inese Terinka (IZM)



